Diari Oficial de la Generalitat Valenciana


Sumari del DOGV 2642, del 11-12-1995 (1995/836923)

ORDRE d'1 de desembre de 1995, de la Conselleria de Treball i Afers Socials, per la qual es dóna una nova redacció a determinats articles de l'Ordre de 26 de setembre de 1995, de la Conselleria de Treball i Afers Socials, per la qual s'estableix un Programa Integrat de Mesures de Foment d'Ocupació per a la Comarca de la Costera (PIMFECO).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/12/01/(1)/dof/vci/html**

### Dades del document

Número de DOGV
:   2642

Data del DOGV
:   11-12-1995

Secció del DOGV
:   DISPOSICIONS GENERALS

Número del document
:   1995/836923


Data del document
:   01-12-1995

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE d'1 de desembre de 1995, de la Conselleria de Treball i Afers Socials, per la qual es dóna una nova redacció a determinats articles de l'Ordre de 26 de setembre de 1995, de la Conselleria de Treball i Afers Socials, per la qual s'estableix un Programa Integrat de Mesures de Foment d'Ocupació per a la Comarca de la Costera (PIMFECO).   
L'Ordre de 26 de setembre de 1995, de la Conselleria de Treball i Afers Socials va establir un Programa Integrat de Mesures de Foment d'Ocupació per a la Comarca de la Costera (PIMFECO), amb l'objectiu d'enfortir el teixit productiu de l'esmentada comarca. L'acceptació de PIMFECO ha estat gran. Pot millorar mitjançant la introducció d'algunes correccions i matisacions en l'ordre que l'estableix.  
Per això, i fent ús de les facultats que tinc atribuïdes per la Llei 5/1983, de 30 de desembre, de Govern Valencià, i per la Llei d'Hisenda Pública de la Generalitat Valenciana,   
ORDENE  
Article primer  
Es dóna una nova redacció als següents apartats de l'Ordre de 26 de setembre de 1995, de la Conselleria de Treball i Afers Socials, per la qual s'estableix un programa integrat de mesures de foment d'ocupació per a la comarca de la Costera (PIMFECO):  
1. El text de l'article tercer, lletra A), número 1, queda com segueix:  
«1. Els empleadors que contracten treballadors aturats per temps indefinit i a jornada completa podran obtenir 1.000.000 de pessetes per contracte de treball.  
Els empleadors podran obtenir 1.000.000 de pessetes, així mateix, per cada contracte de treball temporal ja existent a l'entrada en vigor d'aquesta ordre (26.09.95) que convertesquen en indefinit i a jornada completa durant el període de vigència d'aquesta».  
2. L'article tercer, lletra A), número 2, queda redactat de la següent manera:  
«2. Els empleadors que contracten treballadors aturats per 12 mesos i a jornada completa podran obtenir, per cada contracte de treball, 250.000 pessetes. Si al venciment o durant la durada del contracte de 12 mesos, aquest es converteix en indefinit, es podran concedir unes altres 750.000 pessetes, sempre que existesca crèdit disponible i suficient.  
Els empleadors que contracten treballadors aturats per 18 mesos i a jornada completa podran obtenir, per cada contracte de treball, 375.000 pessetes. Si al venciment o durant la durada del contracte de 18 mesos, aquest es converteix en indefinit, es podran concedir unes altres 625.000 pessetes, sempre que existesca crèdit disponible i suficient.  
Els empleadors que contracten per 2 anys i a jornada completa treballadors aturats podran obtenir, per cada contracte de treball, 500.000 pessetes. Si al venciment o durant la durada del contracte de 24 mesos, aquest es converteix en indefinit, es podran concedir unes altres 500.000 pessetes, sempre que existesca crèdit disponible i suficient.  
Article segon  
Són suprimides les paraules «en la data de publicació d'aquesta ordre» del text de l'apartat - Ajudes de la lletra E) prejubilacions de treballadors de l'article tercer, el qual queda amb el següent text:  
«Finançament total del cost dels convenis individuals de cotització subscrits a aquest efecte pels treballadors amb la Seguretat Social, segons que estableix l'Ordre de 18 de juliol de 1991, del Ministeri de Treball i Seguretat Social. Els treballadors hauran de ser aturats, haver obtingut el subsidi per atur de majors de 52 anys i haver rescindit la seua relació laboral amb empreses del sector tèxtil de la comarca de la Costera en virtut d'un expedient de regulació d'ocupació durant els últims 12 mesos previs a l'entrada en vigor d'aquesta ordre».  
Article tercer  
S'afegeix a l'article quart, «Requisits dels treballadors», lletra a., un segon paràgraf del següent tenor:  
«No obstant això, l'anterior requisit no serà exigible si es tracta de treballadors excedentaris de centres de treball ubicats en la comarca de la Costera, que hagen rescindit la seua relació laboral amb les empreses del sector tèxtil de l'esmentada comarca, com a conseqüència d'expedients d'extinció d'ocupació en els dotze mesos anteriors al dia 2 d'octubre de 1995, quan els esmentats treballadors pretenguen acollir-se a les ajudes regulades en aquesta disposició, per prejubilació; quan s'establesquen com a autònoms en la comarca de la Costera; quan siguen contractats per ocupar un lloc de treball que s'exercesca en l'esmentada comarca o quan s'integren com a socis treballadors en empreses d'economia social per a desplegar la seua activitat laboral en el territori destinatari de les ajudes regulades en aquesta ordre».  
Article quart  
S'afegeix una lletra e. a l'article quart, amb la següent redacció:  
«e. Els treballadors que s'establiran com a autònoms o pel seu compte tindran obligació de mantenir durant un temps mínim de 3 anys la seua activitat sota l'esmentat concepte; en cas contrari estaran obligats a reintegrar a la Generalitat Valenciana l'ajuda percebuda».  
Article cinquè  
L'article setè de l'Ordre de 26 de setembre de 1995 queda modificat pel que fa al termini màxim per dictar resolució. El paràgraf en què es fixa l'esmentat termini queda ara redactat de la manera següent:  
«El termini màxim per dictar resolució s'estableix en quaranta-cinc dies naturals des de la data de registre d'entrada de la sol·licitud. La sol·licitud s'entendrà desestimada si no es produeix una resolució expressa dins el termini abans esmentat».  
València, 1 de desembre de 1995  
El conseller de Treball i Afers Socials,  
JOSÉ SANMARTíN ESPLUGUES


Còpia Permalink ELI